ΗΧΟΣ FM 94.2 Μουσικό Ραδιόφωνο

Ο Στέφανος Ξενάκης στην Κρήτη
2022-03-08 19:00 - 23:00 (Europe/Athens) | Σπίτι του πολιτισμού
Ο Στέφανος Ξενάκης, ο συγγραφέας των bestsellers ΔΩΡΟ, KAΠTAIN και ΔΩΡΟ 2, ταξιδεύει στην Κρήτη, προκειμένου να συναντήσει το κοινό του και να δώσει ομιλίες με τίτλο “Μπορείς να έχεις τη ζωή που θέλεις”.

Την Τρίτη 8 Mαρτίου στις 19:00 θα βρίσκεται στο Σπίτι του Πολιτισμού στο Ρέθυμνο σε μία εκδήλωση που γίνεται σε συνεργασία με το βιβλιοπωλείο Κλαψινάκη
Την Τετάρτη 9 Mαρτίου στις 19:00 θα βρίσκεται στο ξενοδοχείο ibis Styles στο Ηράκλειο σε μία εκδήλωση που γίνεται σε συνεργασία με το βιβλιοπωλείο Περί…γραφής και λόγου
Την Πέμπτη 10 Mαρτίου στις 19:00 θα βρίσκεται στο Πνευματικό κέντρο Χανίων σε μία εκδήλωση που γίνεταισε συνεργασία με το βιβλιοπωλείο Librairie και την περιφέρεια Κρήτης

Τα βιβλία του Στέφανου Ξενάκη ΔΩΡΟ, KAΠTAIN και ΔΩΡΟ 2 κυκλοφορούν από τις εκδόσεις Key Books και αποτελούν ένα εκδοτικό φαινόμενο για τα ελληνικά δεδομένα με πωλήσεις που ξεπερνούν συνολικά τα 280.000 αντίτυπα.Παράλληλα το ΔΩΡΟ μεταφράζεται και θα κυκλοφορήσει σε 30 χώρες στο εξωτερικό.
Από το 2018 και κάθε χρόνο, ο Στέφανος Ξενάκης ταξιδεύει σε όλη την Ελλάδα και δίνει ομιλίες σε εταιρείες, βιβλιοπωλεία, πολιτιστικά κέντρα και άλλους χώρους. Η ανταπόκριση του κοινού είναι ενθουσιώδης και η αλληλεπίδραση μεγάλη.
Τι είναι αυτό που κάνει τον Στέφανο Ξενάκη τόσο ξεχωριστό; Το εξής απλό: Μέσα από απλές καθημερινές ιστορίες, προσφέρει έναν άλλο τρόπο θέασης της ζωής!
Τόσο στα βιβλία του, όσο και στις ομιλίες του ο Ξενάκης εστιάζει σε αυτά που συχνά προσπερνάμε και κάνουν όλη τη διαφορά. Τα φαινομενικά ασήμαντα. Τα μικρά πράγματα που ίσως είναι και τα μεγάλα. Μιλάει όμως και για τα σημαντικά με τρόπο απλό, κατανοητό και από κάθε άποψη παρακινητικό.

Όπως λέει και ο ίδιος:
Κάθε μέρα είναι ένα δώρο.
Να το ανοίγεις μην το πετάς.
Η Ζωή η ίδια είναι Δώρο.
Να τη ζεις. Μην την προσπερνάς.

Απολαύστε τον!
O ΣΥΓΓΡΑΦΕΑΣ
Εδώ και καιρό, ο Στέφανος Ξενάκης ασχολείται με το πάθος του, την αυτοβελτίωση και την προσωπική εξέλιξη, τις οποίες υπηρετεί με τα κείμενα και τις ομιλίες του. Αυτή την εποχή εργάζεται εντατικά για το όνειρό του, το μάθημα «ΝΑΙ, ΜΠΟΡΩ», ένα μάθημα αξιών και αυτογνωσίας, το οποίο φιλοδοξεί να μπει σε όλα τα σχολεία της Ελλάδας, από την πρώτη κιόλας δημοτικού. Είναι περήφανος πατέρας δύο κοριτσιών, ηλικίας 10 και 13 ετών, της Αίνειας και της Αύρας.
**Η είσοδος στις εκδηλώσεις είναι ελεύθερη και θα επιτρέπεται μόνο με την επίδειξη πιστοποιητικού εμβολιασμού ή νόσησης, καθώς και των απαραίτητων πιστοποιητικών ελέγχου ταυτοπροσωπίας, όπως αυτά έχει οριστεί από την κυβέρνηση.

Χορηγός επικοινωνίας: Ήχος fm 94.2

«Μόγλης : Το βιβλίο της Ζούγκλας» στη σκηνή
2022-03-11 17:00 - 21:00 | cineland Παντελής, Εμμανουήλ Πορτάλιου 3, Ρέθυμνο
Η Παιδική Σκηνή Θεσσαλονίκης παρουσιάζει σε περιοδεία την παράσταση «Μόγλης : Το βιβλίο της ζούγκλας» του Ράντγιαρντ Κίπλινγκ σε διασκευή – στίχους Γιώτας Καλτσίδου και σκηνοθεσία Ανδρονίκης Μαλακόζη. Την Παρασκευή 11 Μαρτίου 2022 και ώρα 17.00 και 19.00 στο CINELAND ΠΑΝΤΕΛΗΣ στο Ρέθυμνο.
Τι να περιμένετε; 12 ρόλοι που ερμηνεύονται από καταξιωμένους ηθοποιούς που τραγουδούν, χορεύουν και επικοινωνούν με τα παιδιά ζωντανεύουν στην ιστορία του Μόγλη, μέσα σε ένα μαγευτικό σκηνικό που παίρνει ζωή ανάμεσα σε φιγούρες ντυμένες εντυπωσιακά με κοστούμια μοναδικά!
Μπορεί ένα παραμύθι με ζώα να μιλάει τόσο πολύ για την ανθρώπινη φύση; Μπορεί! Κι αυτό είναι «Το βιβλίο της ζούγκλας».
Ένα πρωί , ο Μπαγκίρα ο πάνθηρας, βρίσκει ένα ανθρώπινο μωρό στη ζούγκλα και το πηγαίνει στο φίλο του τον Ακύλα. Παρότι είναι ένα διαφορετικό μωρό η οικογένεια των λύκων το υποδέχεται με αγάπη. Περνούν τα χρόνια κι ο Μόγλης γίνεται έφηβος. Όλα τα ζώα είναι φίλοι του. Ο κολλητός του είναι ο πιο χαριτωμένος αρκούδος, ο Μπαλλού. Παίζουν και χορεύουν μαζί. Όμως, η ζούγκλα ελλοχεύει κινδύνους. Γρήγορα οι ήρωες μαθαίνουν για τον ερχομό ενός κακού τίγρη, του Σιρχάν, ο οποίος θέλει να βρει το Μόγλη και να τον αφανίσει.
Θα μπορέσουν τελικά οι ήρωες μας να νικήσουν το Σιρχάν με τη συνεργασία και τη δύναμη της αγάπης; Θα μπορέσουν να επιστρέψουν το Μόγλη εκεί που ανήκει… στους ανθρώπους;
Αυτό θα το μάθουμε όλοι μαζί επί σκηνής…!

Συντελεστές παράστασης:
Διασκευή – Στίχοι: Γιώτα Καλτσίδου
Σκηνοθεσία: Ανδρονίκη Μαλακόζη
Μουσική: Μανόλης Σταματιάδης
Χορογραφίες: Ιωάννα Μίτσικα
Μάσκες: Anna Wasiak
Κοστούμια: Γαλήνη Ζουμπούλη
Σκηνικά: Γιάννης Γροϊδης
Βοηθός σκηνοθέτη: Θεοχάρης Μπαϊρακταρίδης
Παραγωγή: Παιδική Σκηνή Θεσσαλονίκης

Παίζουν οι ηθοποιοί:
Θωμάς Βασιλειάδης
Δημήτρης Μπουζούδης
Μελίνα Ταχτσίδου
ΝέστοραςΤσόνας
Κωνσταντίνος Τσώνης

ΡΕΘΥΜΝΟ
CINELAND ΠΑΝΤΕΛΗΣ
ΜΟΝΟ ΠΑΡΑΣΚΕΥΗ 11 ΜΑΡΤΙΟΥ
ΔΥΟ ΠΑΡΑΣΤΑΣΕΙΣ 17.00 & 19.00
Τιμές εισιτηρίων 10€ προπώληση, 12€ ταμείο
ΠΡΟΠΩΛΗΣΗ ΜΕ ΜΕΙΩΜΕΝΗ ΤΙΜΗ: CINELAND ΠΑΝΤΕΛΗΣ (28310 29241) & VIVA.GR
ΠΛΗΡΟΦΟΡΙΕΣ: 6944638637 & 6980205311.
*Οι ανήλικοι 4-17 ετών εισέρχονται με αρνητικό self-test 24 ωρών
*Οι ενήλικες εισέρχονται με πιστοποιητικό εμβολιασμού ή νόσησης
-Κατά την είσοδο των θεατών από 18 ετών και άνω στους χώρους, θα γίνεται έλεγχος των απαραίτητων πιστοποιητικών καθώς και πιστοποιητικού ταυτοπροσωπίας (αστυνομική ταυτότητα, διαβατήριο, δίπλωμα οδήγησης).
-Η χρήση προστατευτικής μάσκας είναι υποχρεωτική σε όλους τους χώρους του θεάτρου.

Γιώργος Χατζηπαύλου – «Τάιμινγκ»: The final tour
2022-03-18 22:00 - 23:30 | cineland Παντελής, Εμμανουήλ Πορτάλιου 3, Ρέθυμνο
Γιώργος Χατζηπαύλου – «Τάιμινγκ»: The final tour | 18 Μαρτίου Ρέθυμνο
Lastcall! Ο Γιώργος Χατζηπαύλου δίνει για ένα και μόνο βράδυ ραντεβού με το κοινό, παρουσιάζοντας για τελευταία φορά την stand-up comedy του, «Τάιμινγκ».
Αν θέλετε να γελάσετε μέχρι δακρύων, να προβληματιστείτε (όσο πρέπει) και να περάσετε 90’ κωμωδίας, αυτή είναι η στιγμή, το δικό σας τάιμινγκ!
Παρασκευή 18 Μαρτίου
Cineland Παντελής
Μη χάσετε την ευκαιρία να δείτε για τελευταία φορά την 4η σόλο παράσταση του κορυφαίου stand-up κωμικού ο οποίος, μεταξύ άλλων είναι ο εμπνευστής και διοργανωτής του Standup for U, του μεγαλύτερου φιλανθρωπικού θεσμού κωμωδίας, ο δημιουργός του Comedy Club για παιδιά, της πρώτης stand-up comedy παράστασης ειδικά σχεδιασμένης για παιδιά και τους γονείς τους και ο κωμικός, ο οποίος έκανε τη μεγαλύτερη περιοδεία ελληνόφωνου stand-up εκτός Ελλάδας που έγινε ποτέ, με soldout παραστάσεις σε 22 πόλεις εκτός Ελλάδας.

Τάιμινγκ. Η σωστή στιγμή.
Στο «Τάιμινγκ» ο Γιώργος αναζητά, εντοπίζει και καταγράφει όλα τα αστεία και παράλογα που υπάρχουν, τόσο στις μικρές όσο και στις μεγάλες στιγμές της ζωής μας σήμερα.
Όλα όσα ζούμε, όσα βλέπουμε και όσα σκεφτόμαστε, λογικά ή παράλογα, σημαντικά ή ασήμαντα σατιρίζονται με καταιγιστικό ρυθμό με στόχο, μέσα από την κωμωδία, να αποκαλύψει πώς μπορεί ο καθένας να εντοπίσει τη σημαντικότερη μέρα της ζωής του, αλλά κυρίως να συγχρονιστεί μαζί της.
Ο τελευταίος κύκλος εμφανίσεων της παράστασης «Τάιμινγκ» ξεκινά!
ΤΑΥΤΟΤΗΤΑ ΠΑΡΑΣΤΑΣΗΣ
Γιώργος Χατζηπαύλου- «Τάιμινγκ»
Final Season
Πού: Cineland Παντελής
Πότε:Παρασκευή 18 Μαρτίου
Ώρα έναρξης: 22:00
Τιμή εισιτηρίου: 12 € (γενική είσοδος) και 10 € (προπώληση)
Προπώληση εισιτηρίων: Στο viva.gr & στο ταμείο του κινηματογράφου
Πληροφορίες: 6976793202
Διάρκεια: 90’

*Μάθετε πρώτοι όλα όσα ετοιμάζει ο Γιώργος Χατζηπαύλου κάνοντας τακτικά κλικ στο www.xatzi.gr. Παρακολουθήστε παλαιότερες δουλειές του Γιώργου στο προσωπικό του κανάλι στο YouTube, κάνοντας κλικ ΕΔΩ.

Ο Αριστοτέλης Ρήγας έρχεται στο Ρέθυμνο
2022-05-06 20:00 - 22:00 | Σπίτι του πολιτισμού
Ο Αριστοτέλης Ρήγας έρχεται στο Ρέθυμνο
με την Stand up comedy & μουσική κωμωδία:

«Και το όνομα αυτού»

Που;Στο Σπίτι του Πολιτισμού
Πότε;Παρασκευή 6 Μαΐου 2022

Έναρξη:20.15
Προπώληση 10€-Ταμείο 12€

Εισιτήρια διατίθενται μέσω viva στο εξής link: http://bitly.ws/qzqC
και στα καταστήματα Public

Ο Αριστοτέλης Ρήγας, stand up comedian και μουσικός, επιστρέφει στη σκηνή με την 3η σόλο παράστασή του.
Με τη γνωστή του συνταγή, μια δόση standup comedy και μια δόση μουσική κωμωδία, και με μια εντυπωσιακή «παλέτα» αστείων, περνάει από τα καταιγιστικά λογοπαίγνια, σε μικρές σουρεαλιστικές ιστορίες, στις κοινές μας εμπειρίες από την έλευση της πανδημίας και καταλήγει στις δικές του εμπειρίες ως νέος πατέρας. Όλα αυτά πασπαλισμένα με ξεκαρδιστικά μουσικά mash up, παιδικά τραγούδια «αλλιώς», τον sin boy, iron maiden, raidohead και Τρικαλινό Michael Jackson.
Μια παράσταση που δεν μοιάζει με καμία. Αν εξαιρέσουμε τις προηγούμενες παραστάσεις του Αριστοτέλη Ρήγα.

Anima Latina live στο The Garage
2022-05-06 21:30 - 23:30 | The Garage, Δημοκρατίας 53, Ρέθυμνο
Το The Garage με ιδιαίτερη χαρά φιλοξενεί, την Παρασκευή 6 Μαΐου στις 21.30,
σε ένα ξεχωριστό μουσικό live, τους:

Μαρία Κριτσωτάκη- φωνή
Δημήτρης Νεονάκης- κιθάρα
Μιχάλης Αυλωνίτης- ηλεκτρικό μπάσο

“Anima Latina είναι μια ψυχή που μοιράζεται και εκφράζεται με πάθος και ένταση.Σε μια άλλη γλώσσα μιλά, μα γνώριμες εικόνες κουβαλάει.Τραγούδια απ’ το Μεξικό, την Αργεντινή, τη Βραζιλία και την Ιταλία, είτε παραδοσιακά, είτε τραγούδια που αποτελούν ορόσημο της σύγχρονης λαϊκής παράδοσης, έρχονται να μας φανερώσουν πόσο ίδια είναι η ανθρώπινη ψυχή απ’ άκρη σ’ άκρη των ωκεανών. Υμνούν τα συναισθήματα και την πάλη της καθημερινής ζωής, την απώλεια, τον έρωτα, την κοινωνική επανάσταση και την ομορφιά της νιότης.”

Ένα project που σταδιακά έγινε ολοκληρωμένη δουλειά, μετά από έρευνα σε ρεπερτόριο και έμπνευση. Ο πρώτος σπόρος μπήκε όταν η Μαρία ζώντας στην Ολλανδία όπου σπούδαζε Jazz μουσική, συναναστρεφόμενη με ανθρώπους και ερεθίσματα από όλο τον κόσμο, ήρθε σε επαφή με τραγούδια και ήχους από παραδοσιακές μουσικές της Λατινικής Αμερικής και της Μεσογείου. Στην αρχή μέρος αυτού project εντασσόταν σε άλλα project μέχρι που ήρθε η στιγμή να παρουσιαστεί σαν ολοκληρωμένη δουλειά. Έτσι, το Φεβρουάριο του 2021 η πρώτη συναυλία “Anima Latina” έλαβε χώρα διαδικτυακά, εν μέσω lockdown, στα πλαίσια των εκδηλώσεων του Πολιτιστικού & Συνεδριακού Κέντρου Ηρακλείου, Κρήτης. Η δεύτερη παρουσίαση αυτού του project έλαβε χώρα τον Ιούλιο του 2021 στα πλαίσια του Φεστιβάλ “Κύρβεια” 2021, 2ο Jazz Festival.

Παρασκευή 6 Μαΐου στις 21.30

Κρατήσεις θέσεων:
thegarageproject2015@gmail.com
facebook.com/GarageTheatreRethymno
τηλ. 6932492752
Είσοδος με οικονομική ενίσχυση. Προτεινόμενη συνεισφορά: 5 ευρώ

Δωρεάν διαδικτυακή ημερίδα
2022-05-08 20:00 - 22:00
Πρόσκληση σε δωρεάν διαδικτυακή ημερίδα
Ο ΣΥΛΛΟΓΟΣ ΓΟΝΕΩΝ, ΤΟ 15μελές ΣΥΜΒΟΥΛΙΟ ΜΑΘΗΤΩΝ ΚΑΙ Η ΔΙΕΥΘΥΝΣΗ ΤΟΥ 1ου ΓΕΛ ΡΕΘΥΜΝΟΥ διοργανώνουν δωρεάν διαδικτυακό σεμινάριο Επαγγελματικού Προσανατολισμού σε συνεργασία με την επιστημονική ομάδα της EMPLOY EDU Σύμβουλοι Εκπαίδευσης & Σταδιοδρομίας. Θα παρουσιαστούν μοναδικές μελέτες αναφορικά με τις προοπτικές των επαγγελμάτων, τη διεπιστημονικότητα και τη διαφοροποιημένη σταδιοδρομία αλλά και τις εξελίξεις που έχει επιφέρει η πανδημία στην αγορά εργασίας.
Tο σεμινάριο θα υλοποιηθεί την Κυριακή 8 Μαΐου στις 20:00.
Για να μπορέσετε να συμμετάσχετε στο σεμινάριο θα πρέπει απλά να πατήσετε τον ακόλουθο σύνδεσμο για να κάνετε την εγγραφή σας:
https://employedu.clickmeeting.com/1o-gel-rethymnou-08-05…
Σύλλογος Γονέων και Κηδεμόνων του 1ου Γενικού Λυκείου Ρεθύμνου

"Η Καθαρίστρια" του Αντώνη Τσιπιανίτη στο The Garage
2022-05-09 21:30 - 23:30 | The Garage, Δημοκρατίας 53, Ρέθυμνο
Μία εξαιρετικά κωμική παράσταση έρχεται στο The Garage από τη Δευτέρα 09/ 05.
Η Πελαγία, Πάνος Ιωαννίδης, με περισσό σκέρτσο και νάζι φωνάζει «Ναι!» στη ζωή, κάνοντας ταυτόχρονα δουλειές, κι ας την κερνάει εκείνη μόνο «Όχι»!
Η Πελαγία, μια γυναίκα με θάρρος, ανεβαίνει στη σκηνή και μας μιλάει για τη ζωή της στη μικρή, υπόγεια και υγρή γκαρσονιέρα της, όπως την αποφάσισε ο σκηνοθέτης της παράστασης Χρήστος Κασιέρης. Η Πελαγία φαίνεται να πλαντάζει με τη ζωή της και γι’ αυτό μας μιλάει για τη δουλειά της, για τη μάνα της, για τη μία και μοναδική κολλητή της φίλη. Ουσιαστικά μάς μιλάει για την αγάπη και για τη μοναξιά, αλλά της Πελαγίας δεν της αρέσει να βαραίνει το κλίμα! Η Πελαγία όταν βαλτώσει, θα πάει διακοπές στη Μύκονο και δεν θα διστάσει να ντυθεί με ρούχα Haute couture! Γιατί η Πελαγία δεν στέκεται απέναντί μας, κάθεται δίπλα μας και γίνεται φίλη μας. Μας κερνάει ένα ποτήρι τσίπουρο και στέκεται περήφανη με ένα μεγάλο χαμόγελο και την σφουγγαρίστρα της στο χέρι και απαντάει στα «Όχι» της ζωής με «Ναι!».
Τι λέτε; Θα της χαμογελάσει τελικά η ζωή;
Ελάτε στην παράσταση να το ανακαλύψουμε παρέα!

Από τη Δευτέρα 09/ 05 και για 4 Δευτέρες στις 21.30
Κείμενο: Αντώνης Τσιπιανίτης
Σκηνοθεσία : Χρήστος Κασιέρης
Παίζουν: Πάνος Ιωαννίδης
Σκηνικά-Κουστούμια: Ευαγγελία Καμπουράκη
Είσοδος: 12 ευρώ, (8 ευρώ μειωμένο)
Η είσοδος για συναδέλφισσες καθαρίστριες είναι δωρεάν.

Κρατήσεις θέσεων:thegarageproject2015@gmail.com
facebook@GarageTheatreRethymno
τηλ. 6932492752

"Η Καθαρίστρια" στο The Garage
2022-05-23 21:30 - 23:30 | The Garage, Δημοκρατίας 53, Ρέθυμνο
Η Καθαρίστρια του Αντώνη Τσιπιανίτη
συνεχίζει τις παραστάσεις στον υπέροχο και ζεστό χώρο του The Garage
με την υπογραφή της παραγωγής του Θέατρο ΚΑΤΩ / KATW theater

Μία εξαιρετικά κωμική παράσταση έρχεται στο The Garage.
Η Καθαρίστρια, είναι έργο του Αντώνη Τσιπιανίτη, συγγραφέα της δεκάχρονης θεατρικής επιτυχίας Η Πόρνη από πάνω, που ανεβαίνει και σε γαλλική παραγωγή στο Παρίσι για τέσσερα χρόνια.
Έχουν ανέβει επίσης τα έργα του: Απολυμένη, Βασανίζομαι, Όταν πεθάνω θάψτε με στο Facebook, Checkin στον Άδη, Η μητέρα του άγιου, Συγχαρητήρια Προσλαμβάνεσθε.Έχει γράψει επίσης το μυθιστόρημα Όταν πεθάνω θάψτε με στο facebook (εκδόσεις Μαραθιάς), με διαφορετική υπόθεση από αυτήν του ομότιτλου θεατρικού του.
Η Πελαγία, Πάνος Ιωαννίδης, με περισσό σκέρτσο και νάζι φωνάζει «Ναι!» στη ζωή, κάνοντας ταυτόχρονα δουλειές, κι ας την κερνάει εκείνη μόνο «Όχι»!
Η Πελαγία, μια γυναίκα με θάρρος, ανεβαίνει στη σκηνή και μας μιλάει για τη ζωή της στη μικρή, υπόγεια και υγρή γκαρσονιέρα της, όπως την αποφάσισε ο σκηνοθέτης της παράστασης Χρήστος Κασιέρης. Η Πελαγία φαίνεται να πλαντάζει με τη ζωή της και γι’ αυτό μας μιλάει για τη δουλειά της, για τη μάνα της, για τη μία και μοναδική κολλητή της φίλη. Ουσιαστικά μάς μιλάει για την αγάπη και για τη μοναξιά, αλλά της Πελαγίας δεν της αρέσει να βαραίνει το κλίμα! Η Πελαγία όταν βαλτώσει, θα πάει διακοπές στη Μύκονο και δεν θα διστάσει να ντυθεί με ρούχα Hautecouture!
Γιατί η Πελαγία δεν στέκεται απέναντί μας, κάθεται δίπλα μας και γίνεται φίλη μας. Μας κερνάει ένα ποτήρι τσίπουρο και στέκεται περήφανη με ένα μεγάλο χαμόγελο και την σφουγγαρίστρα της στο χέρι και απαντάει στα «Όχι» της ζωής με «Ναι!».
Τι λέτε; Θα της χαμογελάσει τελικά η ζωή;
Ελάτε στην παράσταση να το ανακαλύψουμε παρέα!
Δευτέρα 23/05 και 30/05 στις 21.30
Κείμενο: Αντώνης Τσιπιανίτης
Σκηνοθεσία : Χρήστος Κασιέρης
Παίζουν: Πάνος Ιωαννίδης
Σκηνικά-Κουστούμια: Ευαγγελία Καμπουράκη

Είσοδος: 12 ευρώ, (8 ευρώ, μειωμένο)
10 ευρώ προπώληση στο viva.gr

Η είσοδος για συναδέλφισσες καθαρίστριες είναι δωρεάν.

Κρατήσεις θέσεων:
thegarageproject2015@gmail.com
@GarageTheatreRethymno
τηλ. 6932492752

"Η Καθαρίστρια" στο The Garage
2022-05-30 21:00 - 23:30 | The Garage, Δημοκρατίας 53, Ρέθυμνο
Η Καθαρίστρια του Αντώνη Τσιπιανίτη
συνεχίζει τις παραστάσεις στον υπέροχο και ζεστό χώρο του TheGarage
με την υπογραφή της παραγωγής του Θέατρο ΚΑΤΩ / KATWtheater

Μία εξαιρετικά κωμική παράσταση έρχεται στο The Garage.
Η Καθαρίστρια, είναι έργο του Αντώνη Τσιπιανίτη, συγγραφέα της δεκάχρονης θεατρικής επιτυχίας Η Πόρνη από πάνω, που ανεβαίνει και σε γαλλική παραγωγή στο Παρίσι για τέσσερα χρόνια.
Έχουν ανέβει επίσης τα έργα του: Απολυμένη, Βασανίζομαι, Όταν πεθάνω θάψτε με στο Facebook, Checkin στον Άδη, Η μητέρα του άγιου, Συγχαρητήρια Προσλαμβάνεσθε.Έχει γράψει επίσης το μυθιστόρημα Όταν πεθάνω θάψτε με στο facebook (εκδόσεις Μαραθιάς), με διαφορετική υπόθεση από αυτήν του ομότιτλου θεατρικού του.

Η Πελαγία, Πάνος Ιωαννίδης, με περισσό σκέρτσο και νάζι φωνάζει «Ναι!» στη ζωή, κάνοντας ταυτόχρονα δουλειές, κι ας την κερνάει εκείνη μόνο «Όχι»!
Η Πελαγία, μια γυναίκα με θάρρος, ανεβαίνει στη σκηνή και μας μιλάει για τη ζωή της στη μικρή, υπόγεια και υγρή γκαρσονιέρα της, όπως την αποφάσισε ο σκηνοθέτης της παράστασης Χρήστος Κασιέρης. Η Πελαγία φαίνεται να πλαντάζει με τη ζωή της και γι’ αυτό μας μιλάει για τη δουλειά της, για τη μάνα της, για τη μία και μοναδική κολλητή της φίλη. Ουσιαστικά μάς μιλάει για την αγάπη και για τη μοναξιά, αλλά της Πελαγίας δεν της αρέσει να βαραίνει το κλίμα! Η Πελαγία όταν βαλτώσει, θα πάει διακοπές στη Μύκονο και δεν θα διστάσει να ντυθεί με ρούχα Hautecouture!
Γιατί η Πελαγία δεν στέκεται απέναντί μας, κάθεται δίπλα μας και γίνεται φίλη μας. Μας κερνάει ένα ποτήρι τσίπουρο και στέκεται περήφανη με ένα μεγάλο χαμόγελο και την σφουγγαρίστρα της στο χέρι και απαντάει στα «Όχι» της ζωής με «Ναι!».
Τι λέτε; Θα της χαμογελάσει τελικά η ζωή;
Ελάτε στην παράσταση να το ανακαλύψουμε παρέα!

Δευτέρα 23/05 και 30/05 στις 21.30
Κείμενο: Αντώνης Τσιπιανίτης
Σκηνοθεσία : Χρήστος Κασιέρης
Παίζουν: Πάνος Ιωαννίδης
Σκηνικά-Κουστούμια: Ευαγγελία Καμπουράκη

Είσοδος: 12 ευρώ, (8 ευρώ, μειωμένο)
10 ευρώ προπώληση στο viva.gr

Η είσοδος για συναδέλφισσες καθαρίστριες είναι δωρεάν.

Κρατήσεις θέσεων:
thegarageproject2015@gmail.com
@GarageTheatreRethymno
τηλ. 6932492752

Fragile αλλιώς «Γυάλινος Κόσμος» του Tennessee Williams ταξιδεύει στο Ρέθυμνο
2022-06-04 21:30 - 23:30 | The Garage, Δημοκρατίας 53, Ρέθυμνο
Fragile
αλλιώς «Γυάλινος Κόσμος»
του Tennessee Williams ταξιδεύει στο Ρέθυμνο, στο θέατρο Τhe Garage!!!

Ο Γυάλινος Κόσμος του Tennessee Williams γίνεται εύθραυστος -Fragile- στη σκηνή του THE GARAGE με σκηνοθέτη τον Πάνο Ιωαννίδη.
Το θεατρικό αυτό έργο μνήμης του ίδιου του συγγραφέα στήνεται μπροστά από ένα σκηνικό – καμβά που απευθύνεται στην καλλιτεχνική μνήμη του θεατή καθιστώντας τον από παθητικό δέκτη,ενεργό μέλος της θεατρικής σύμβασης.
Ο Tom, Φοίβος Ιωαννίδης, ξεδιπλώνει την ιστορία της οικογένειας Wingfield, γιος της Amanda και αδερφός της Laura, ίσως και ο ίδιος ο Tennessee Williams, επιμένοντας να μεταμφιέζει την αλήθεια σε ψευδαίσθηση. Φανερά απογοητευμένος από τη δουλειά του ξεφεύγει από την πραγματικότητα μέσα από το σινεμά, τη λογοτεχνία και το αλκοόλ.
Ημάνα- Amanda, είναι μια ξεπεσμένη καλλονή του Νότου, που επιμένει σ΄ ένα καλύτερο μέλλον για τα παιδιά της. Μια περήφανη και ζωηρή γυναίκα προσκολλημένη στις αναμνήσεις ενός ένδοξου παρελθόντος. Ταυτόχρονα αξιοθαύμαστη και αξιολύπητη.
Η Laura, μάλλον ανάπηρη, ζει αποτραβηγμένη από τον έξω κόσμο αφιερωμένη στην τέχνη μέσα από την οποία επίμονα αναζητά τον αρχέτυπο έρωτα.
Ένας απροσδόκητος επισκέπτης και ένα πρόσωπο έκπληξη, ο JimO’ Connor, ένας παλιός γνώριμος του Tom και της Laura, αν και προσκεκλημένος από τον Tom θα εισβάλει μάλλον απρόσκλητος και θα διαταράξει όχι μόνοτις ισορροπίεςτωνχαρακτήρωντου έργου, αλλά και το ίδιο το έργο!
Δύο γυναίκες, Amanda-Μαρία Μπατή και Laura-Μαριλή Μηλολιδάκη, τολμούν να ανατρέψουν επί σκηνής την παραδεδομένη ιστορία τους, να αναμετρηθούν με τα όνειρά τους, να σταθούν σκωπτικά απέναντι στον ίδιο τον εαυτό τους, αρνούμενες να υποκύψουν ακόμα και σε μια ονειροπόλα ανδρική φωνή!
Η παράσταση αυτή ενισχύει την πίστη μας στη μαγεία που συνεχίζει να υπάρχει όσο υπάρχουν Laur-ες που τη δημιουργούν και Amand-ες που την υπερασπίζονται!
Μην την χάσετε!

Ημέρες παραστάσεων: Σάββατο 4/6 & Κυριακή 5/6
Ώρα: 21:30

Σκηνοθεσία : Πάνος Ιωαννίδης
Παίζουν: Μαρία Μπατή, Μαριλή Μηλολιδάκη ,Φοίβος Ιωαννίδης, Ηλίας Βοσκάκης
Σκηνικά-Κουστούμια: Ευαγγελία Καμπουράκη

Θέσεις περιορισμένες
Κρατήσεις: thegarageproject2015@gmail.com
www.facebook.com/GarageTheatreRethymno
Τηλ. επικοινωνίας: 6932492752
Είσοδος: 12 ευρώ, (8 ευρώ μειωμένο)

The Garage, Δημοκρατίας 53, (απέναντι από το Μηχανολογικό)

Fragile αλλιώς «Γυάλινος Κόσμος» του Tennessee Williams ταξιδεύει στο Ρέθυμνο
2022-06-05 21:30 - 23:30 | The Garage, Δημοκρατίας 53, Ρέθυμνο
Fragile
αλλιώς «Γυάλινος Κόσμος»
του Tennessee Williams ταξιδεύει στο Ρέθυμνο, στο θέατρο Τhe Garage!!!

Ο Γυάλινος Κόσμος του Tennessee Williams γίνεται εύθραυστος -Fragile- στη σκηνή του THE GARAGE με σκηνοθέτη τον Πάνο Ιωαννίδη.
Το θεατρικό αυτό έργο μνήμης του ίδιου του συγγραφέα στήνεται μπροστά από ένα σκηνικό – καμβά που απευθύνεται στην καλλιτεχνική μνήμη του θεατή καθιστώντας τον από παθητικό δέκτη,ενεργό μέλος της θεατρικής σύμβασης.
Ο Tom, Φοίβος Ιωαννίδης, ξεδιπλώνει την ιστορία της οικογένειας Wingfield, γιος της Amanda και αδερφός της Laura, ίσως και ο ίδιος ο Tennessee Williams, επιμένοντας να μεταμφιέζει την αλήθεια σε ψευδαίσθηση. Φανερά απογοητευμένος από τη δουλειά του ξεφεύγει από την πραγματικότητα μέσα από το σινεμά, τη λογοτεχνία και το αλκοόλ.
Η μάνα- Amanda, είναι μια ξεπεσμένη καλλονή του Νότου, που επιμένει σ΄ ένα καλύτερο μέλλον για τα παιδιά της. Μια περήφανη και ζωηρή γυναίκα προσκολλημένη στις αναμνήσεις ενός ένδοξου παρελθόντος. Ταυτόχρονα αξιοθαύμαστη και αξιολύπητη.
Η Laura, μάλλον ανάπηρη, ζει αποτραβηγμένη από τον έξω κόσμο αφιερωμένη στην τέχνη μέσα από την οποία επίμονα αναζητά τον αρχέτυπο έρωτα.
Ένας απροσδόκητος επισκέπτης και ένα πρόσωπο έκπληξη, ο Jim O’ Connor, ένας παλιός γνώριμος του Tom και της Laura, αν και προσκεκλημένος από τον Tom θα εισβάλει μάλλον απρόσκλητος και θα διαταράξει όχι μόνο τις ισορροπίες των χαρακτήρων του έργου, αλλά και το ίδιο το έργο!
Δύο γυναίκες, Amanda-Μαρία Μπατή και Laura-Μαριλή Μηλολιδάκη, τολμούν να ανατρέψουν επί σκηνής την παραδεδομένη ιστορία τους, να αναμετρηθούν με τα όνειρά τους, να σταθούν σκωπτικά απέναντι στον ίδιο τον εαυτό τους, αρνούμενες να υποκύψουν ακόμα και σε μια ονειροπόλα ανδρική φωνή!
Η παράσταση αυτή ενισχύει την πίστη μας στη μαγεία που συνεχίζει να υπάρχει όσο υπάρχουν Laur-ες που τη δημιουργούν και Amand-ες που την υπερασπίζονται!
Μην την χάσετε!

Ημέρες παραστάσεων: Σάββατο 4/6 &Κυριακή 5/6
Ώρα: 21:30

Σκηνοθεσία : Πάνος Ιωαννίδης
Παίζουν: Μαρία Μπατή, Μαριλή Μηλολιδάκη ,Φοίβος Ιωαννίδης, Ηλίας Βοσκάκης
Σκηνικά-Κουστούμια: Ευαγγελία Καμπουράκη

Θέσεις περιορισμένες
Κρατήσεις: thegarageproject2015@gmail.com
www.facebook.com/GarageTheatreRethymno
Τηλ. επικοινωνίας: 6932492752

Είσοδος: 12 ευρώ, (8 ευρώ μειωμένο)
The Garage, Δημοκρατίας 53, (απέναντι από το Μηχανολογικό)

Το Φεστιβάλ Ταινιών πολύ μικρού μήκους Très Court και στο Ρέθυμνο
2022-06-08 21:00 - 23:30 | Δημοτικός Κήπος, Ρέθυμνο
Το Φεστιβάλ Ταινιών πολύ μικρού μήκους Très Court – για μια ακόμη χρονιά – στην Κρήτη την Τετάρτη 8 Ιουνίου 2022
Για άλλη μία χρονιά το Φεστιβάλ Κινηματογράφου Χανίων φιλοξενεί για όλη την Ελλάδα το διαγωνιστικό 24ο Διεθνές Φεστιβάλ ταινιών πολύ μικρού μήκους Très Court.
Οι φίλοι του κινηματογράφου στην Ελλάδα θα ανακαλύψουν τις καλύτερες ταινίες μικρού μήκους από όλο τον κόσμο, και θα λάβουν μέρος – για μια ακόμη χρονιά – σε μια διεθνή ψηφοφορία μιας δημόσιας επιλογής για την καλύτερη ταινία!
Το Φεστιβάλ ΕΙΝΑΙ ΔΙΑΓΩΝΙΣΤΙΚΟ με ΤΟ ΚΟΙΝΟ και ΤΗΣ ΕΛΛΑΔΑΣ να παρακολουθεί και να ΨΗΦΙΖΕΙ συνδιαμορφώνοντας το αποτέλεσμα αξιολογώντας τις ταινίες του προγράμματος.
Την Τετάρτη 8 Ιουνίου στα Χανιά, το Ρέθυμνο, τον Άγιο Νικόλαο και την Σητεία θα απολαύσουμε το γρηγορότερο διεθνές διαγωνιστικό φεστιβάλ κινηματογράφου του κόσμου: 40 ταινίες μέσα σε δύο ώρες! Θα παρασυρθούμε σ’ ένα εξπρές κινηματογραφικό ταξίδι και θα ψηφίσουμε τις καλύτερες ταινίες, συνδιαμορφώνοντας μαζί με άλλες 60 πόλεις από όλον τον κόσμο το αποτέλεσμα για την ανάδειξη του Βραβείου Κοινού!
Βλέπουμε, Κρίνουμε και Ψηφίζουμε
Τετάρτη 8 Ιουνίου, 9μμ
Ρέθυμνο: Δημοτικός Κήπος
Το Très Court International Film Festival (Διεθνές Φεστιβάλ Ταινιών Πολύ Μικρού Μήκους) έρχεται στην Ελλάδα με την αποκλειστική συνεργασία με το Φεστιβάλ Κινηματογράφου Χανίων / Chania Film Festival.
Το φεστιβάλ, με έδρα το Παρίσι, πραγματοποιείται τα τελευταία 24 χρόνια κατά την ίδια χρονική περίοδο σε δεκάδες πόλεις όλου του κόσμου. Στην φετινή έκδοση συμμετέχουν πάνω από 60 πόλεις από 23 χώρες. Στο Διαγωνιστικό του διεθνούς φεστιβάλ συμμετέχουν ταινίες διάρκειας όχι μεγαλύτερης από 4 λεπτά, αντιπροσωπεύοντας όλα τα κινηματογραφικά είδη από όλα τα μέρη του κόσμου. Ένα δίωρο ταξίδι με κινούμενες εικόνες πλατύ και μήκη του πλανήτη. Το φεστιβάλ τρέχει ταυτόχρονα -τα τελευταία χρόνια – σε 80 πόλεις & σε 28 χώρες σε όλο τον κόσμο και ιδρύθηκε το 1999 στην Γαλλία. Σε αυτό διαγωνίζονται ταινίες όχι μεγαλύτερες από 3 λεπτά (χωρίς τους τίτλους και τίτλους τέλους), ενώ οι συμμετοχές προέρχονται από όλες τις χώρες του κόσμου, ( μυθοπλασία, ντοκιμαντέρ, animation, μουσικά βίντεο κ.α.). Με την ολοκλήρωση προβολής των ταινιών, το κοινό καλείται να αναδείξει τις νικήτριες ταινίες για την απονομή του διεθνούς Βραβείου Κοινού μέσω ψηφοφορίας.
Το Très Court έρχεται στην Ελλάδα από το Φεστιβάλ Κινηματογράφου Χανίων / Chania Film Festival και με την υποστήριξη:

Του Δήμου Χανίων και της ΚΕΠΠΕΔΗΧ – ΚΑΜ
Του Δημοτικού Κινηματογράφου Χανίων «ΚΗΠΟΣ»
Του Δήμου Ρεθύμνης
Του Δήμου Αγίου Νικολάου και του ΠΑΟΔΑΝ
Του Δήμου Σητείας
Της Λέσχης Κινηματογράφου Αγίου Νικολάου
Της Κινηματογραφικής Λέσχης του Θεάτρου της Σητείας
Του Συλλόγου Φίλων Μουσικής Σητείας

Την Τετάρτη 8 Ιουνίου στις 9 το βράδυ σε όλη την Κρήτη απολαμβάνουμε το γρηγορότερο φεστιβάλ κινηματογράφου του κόσμου: 44 ταινίες μέσα σε περίπου δύο ώρες! Θα παρασυρθούμε σ’ ένα εξπρές κινηματογραφικό ταξίδι, αλλά και θα ψηφίσουμε τις καλύτερες ταινίες, για την ανάδειξη αυτής που θα βραβευτεί με την Επιλογή του Κοινού.
Είσοδος Δωρεάν

«Η Γέφυρα της Ελπίδας»: Εκδήλωση του 1ου Ειδικού Δημοτικού Σχολείου Ρεθύμνου
2022-06-09 19:00 - 21:00 | Σπίτι του πολιτισμού
«Η Γέφυρα της Ελπίδας»: Οι μαθητές και οι εκπαιδευτικοί του 1ου Ειδικού Δημοτικού Σχολείου Ρεθύμνου σας προσκαλούν, με ιδιαίτερη χαρά, στην ​τελική εκδήλωση της σχολικής χρονιάς 2021-2022.
Την Πέμπτη 9 Ιουνίου στις 19.00, στο Σπίτι του Πολιτισμού.

KalouYard, by DJ set Fran Jesk
2022-06-09 20:30 - 23:30 | Συνεταιρισμός Τζεπέτο, Ρέθυμνο
Ηλεκτροινικές μουσικές
Κοκτειλάκια
Happy Hour
Χορός
Ελεύθερη Έκφραση
Πέμπτη 9/6 με Fran Jesk

ΓΛΕΝΤΑΡΑ με Στέφανο Ιωάννου & Στέλιο Παπαμιχαήλ
2022-06-11 20:30 - 22:30 | Συνεταιρισμός Τζεπέτο, Ρέθυμνο
Το πρώτο καλοκαιρινό γλέντι στην αυλή του Τζεπέτο (Καλούμπα) έρχεται το Σάββατο 11/6.
Ρεμπέτικη βραδιά με τα δικά μας τα παιδιά.
Τον Στέφανο και τον Στελή!

Θα υπάρχει κουτί οικονομικής ενίσχυσης των μουσικών !

Η παράσταση «Ayşem» από την θεατρική ομάδα Splish-Splash στο Ρέθυμνο
2022-06-11 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Μια ιστορία με γενίτσαρους και βρυκόλακες στην οθωμανική Κρήτη

Η θεατρική ομάδα Splish-Splash ταξιδεύει στο Ρέθυμνο και σε συνεργασία με το Ίδρυμα Μεσογειακών Σπουδών/ΙΤΕ παρουσιάζει σε πανελλήνια πρεμιέρα την ανατρεπτική μαύρη κωμωδία “Ayşem” στις 11 Ιουνίου στην μαγευτική Φορτέτζα.

Έχοντας κλείσει 18 χρόνια πρωτότυπης θεατρικής δημιουργίας, οι Splish-Splash, συνεχίζουν να βασίζονται στην κίνηση και την έκφραση των ηθοποιών, την μουσική και τον γρήγορο ρυθμό. Η αισθητική του ασπρόμαυρου, η έλλειψη λόγου στα χνάρια του βωβού κινηματογράφου, ο συνδυασμός του κωμικού στοιχείου με το τραγικό, η απομυθοποίηση των ηρώων και η ανατροπή, αποτελούν τα υλικά της δημιουργίας της ομάδας. Οι παραστάσεις των Splish-Splash όπου και να έχουν παρουσιαστεί έχουν αγαπηθεί από το κοινό εξαιτίας του ιδιαίτερου χαρακτήρα τους, πού επιτρέπουν στους θεατές και να παρακολουθήσουν την ιστορία αλλά και να μεταφερθούν στα χρόνια δημιουργίας των ασπρόμαυρων ταινιών από τις οποίες όλοι έχουμε κάποια στιγμή μαγευτεί.

Η “Ayşem” είναι μια μυθοπλασία, εμπνευσμένη από πραγματικά πρόσωπα και γεγονότα της εποχής των οθωμανικών χρόνων και περιγράφει τις προσπάθειες ενός κινηματογραφικού συνεργείου να ολοκληρώσουν τα γυρίσματα της ταινίας με την οποία θα ζωντανέψουν τον μύθο του έρωτα μίας Κρητικοπούλας με έναν νεαρό σ’ ένα χωριό της Κρήτης στα χρόνια της οθωμανικής κυριαρχίας. Ο νέος εξισλαμίζεται και γίνεται Γενίτσαρος, για να μπορέσει να παντρευτεί την αγαπημένη του γειτόνισσα. Η διαμάχη των γονιών θα οδηγήσει στον «από λάθος» θάνατο του πατέρα του νεαρού. Ο χρόνος θα αρχίσει να σβήνει τη θλίψη του νέου, αλλά θα φέρει και το φάντασμα του πατέρα στο σπίτι του ζευγαριού.

Τότε μπαίνει στη ζωή τους ο Ρεϊμπώ, ένας Γάλλος μεγαλέμπορος που θα φέρει υποσχέσεις για μια κερδοφόρα επιχείρηση. Θα φέρει όμως τη λύση ή την καταστροφή;

Θέατρο: Ερωφίλη – Φορτέτζα
Hμέρα: Σάββατο 11/6
Ώρα έναρξης: 21:15
Διάρκεια: 90 λεπτά
Τιμές Εισιτηρίων: Γενική είσοδος: 10 €

Συντελεστές Παράστασης:
Σενάριο, Σκηνοθεσία: Johnny O
(Επιστημονική Καθοδήγηση Συγγραφής Μαρίνου Σαρηγιάννη, Γιάννη Σπυρόπουλου)
Πρωτότυπη Μουσική Βασίλης Μπαμπούνης
Λύρα Γιωργής Ξαγοράρης
Αφήγηση Αγγελική Αγαλιανού
Σκηνικά Αντώνης Νομικός
Ενδυματολογική Επιμέλεια Μαρία Γεωργάτου
Φωτιστής Αποστόλης Τσατσάκος
Βοηθός σκηνοθέτη Μαρία Νικολαίδου
Παίζουν: Johny O, Γιώργος Ντούσης, Ντίνος Ποντικόπουλος, Βασίλης Καζής, Αργυρώ Ταμβάκου, Σίμος Κυπαρισσόπουλος

Ευχαριστούμε
τους «Cretan jazz project» για την παραχώρηση του τραγουδιού «Χανιώτικος Συρτός»

Η "Καθαρίστρια" στο The Garage
2022-06-13 21:30 - 23:30 | The Garage, Δημοκρατίας 53, Ρέθυμνο
ΠΑΡΑΤΑΣΗ παραστάσεων για
την ΚΑΘΑΡΙΣΤΡΙΑ του Αντώνη Τσιπιανίτη
που μετά τη θερμή ανταπόκριση του κοινού, συνεχίζει για άλλες δύο Δευτέρες στον αγαπημένο χώρο του The Garage
(με την υπογραφή της παραγωγής του Θέατρο ΚΑΤΩ / KATW theater)

Η Καθαρίστρια, μία εξαιρετικά κωμική αλλά γεμάτη ευαισθησία παράσταση που συνεχίζεται στο The Garage, είναι έργο του Αντώνη Τσιπιανίτη, συγγραφέα της δεκάχρονης θεατρικής επιτυχίας Η Πόρνη από πάνω, που ανεβαίνει και σε γαλλική παραγωγή στο Παρίσι για τέσσερα χρόνια.Έχουν ανέβει επίσης τα έργα του: Απολυμένη, Βασανίζομαι, Όταν πεθάνω θάψτε με στο Facebook, Checkin στον Άδη, Η μητέρα του άγιου, Συγχαρητήρια Προσλαμβάνεσθε, ενώ έχει γράψει και το μυθιστόρημα Όταν πεθάνω θάψτε με στο facebook (εκδόσεις Μαραθιάς), με διαφορετική υπόθεση από αυτήν του ομότιτλου θεατρικού του.
Η Πελαγία, Πάνος Ιωαννίδης, με περισσό σκέρτσο και νάζι φωνάζει «Ναι!» στη ζωή, κάνοντας ταυτόχρονα δουλειές, κι ας την κερνάει εκείνη μόνο «Όχι»!
Η Πελαγία, μια γυναίκα με θάρρος, ανεβαίνει στη σκηνή και μας μιλάει για τη ζωή της στη μικρή, υπόγεια και υγρή γκαρσονιέρα της, όπως την αποφάσισε ο σκηνοθέτης της παράστασης Χρήστος Κασιέρης. Η Πελαγία φαίνεται να πλαντάζει με τη ζωή της και γι’ αυτό μας μιλάει για τη δουλειά της, για τη μάνα της, για τη μία και μοναδική κολλητή της φίλη. Ουσιαστικά μάς μιλάει για την αγάπη και για τη μοναξιά, αλλά της Πελαγίας δεν της αρέσει να βαραίνει το κλίμα! Η Πελαγία όταν βαλτώσει, θα πάει διακοπές στη Μύκονο και δεν θα διστάσει να ντυθεί με ρούχα Hautecouture!
Γιατί η Πελαγία δεν στέκεται απέναντί μας, κάθεται δίπλα μας και γίνεται φίλη μας. Μας κερνάει ένα ποτήρι τσίπουρο και στέκεται περήφανη με ένα μεγάλο χαμόγελο και την σφουγγαρίστρα της στο χέρι και απαντάει στα «Όχι» της ζωής με «Ναι!».
Τι λέτε; Θα της χαμογελάσει τελικά η ζωή;
Ελάτε στην παράσταση να το ανακαλύψουμε παρέα!

Δευτέρα 06 και 13/06 στις 21.30

Κείμενο: Αντώνης Τσιπιανίτης
Σκηνοθεσία : Χρήστος Κασιέρης
Παίζουν: Πάνος Ιωαννίδης
Σκηνικά-Κουστούμια: Ευαγγελία Καμπουράκη

Είσοδος: 12 ευρώ, (8 ευρώ, μειωμένο)
10 ευρώ προπώληση στο viva.gr

Η είσοδος για συναδέλφισσες καθαρίστριες είναι δωρεάν.

Κρατήσεις θέσεων:
thegarageproject2015@gmail.com
inbox@GarageTheatreRethymno
τηλ. 6932492752

The Garage, Δημοκρατίας 53 (απέναντι από το Μηχανολογικό)

Παρουσίαση τον βιβλίου του Μιχάλη Δαμανάκη «Κύκλωπες και Λαιστρυγόνες. Απ’ όσα θυμούμαι για τους Έλληνες της Διασποράς»
2022-06-14 19:00 - 21:00 | Σπίτι του πολιτισμού
Το Παιδαγωγικό τμήμα Δ.Ε. του Πανεπιστημίου Κρήτης και το ΕΔΙΑΜΜΕ σας προσκαλούν στις 14 Ιουνίου, στις 19.00, στο Σπίτι τον Πολιτισμού (Εμμαν. Βερνάρδου 12, Ρέθυμνο) στην παρουσίαση τον βιβλίου του ομότιμου καθηγητή Μιχάλη Δαμανάκη «Κύκλωπες και Λαιστρυγόνες. Απ’ όσα θυμούμαι για τους Έλληνες της Διασποράς»
Χαιρετισμοί: Κωνσταντίνος Σπανουδάκης αντιπρύτανης πανεπιστημίου Κρήτης Αναστάσιος Τάμης Καθηγητής, Μελβούρνη Αναστασία Κρυσταλλίδου πρ. διευθύντρια, σχολείου ΣΑΧΕΤΙ, Γιοχάνεσμπουργκ.
Ομιλίες: Διονυσία Κοντογιάννη επικ. καθηγήτρια πανεπιστημίου Κρήτης, Θεοδοσία Μιχελακάκη ΕΔΙΠ πανεπιστημίου Κρήτης, Νικόλαος Παπαδογιαννάκης ομοτ. καθηγητής πανεπιστημίου Κρήτης, Θησέας Τσιάτσικας πρώην σχολικός σύμβουλος φιλολόγων. Συντονισμός: Ασπασία Χατζηδάκη καθηγήτρια, πρόεδρος παιδαγωγικού τμήματος Δ.Ε.
Τα έσοδα από την εκδήλωση θα διατεθούν για στήριξη των δοκιμαζόμενων Ελλήνων της Ουκρανίας.

Η ομάδα Eorisis και οι Dot on Earth σε μία μουσική χοροθεατρική περιήγηση στο Ρέθυμνο
2022-06-14 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Η χοροθεατρική ομάδα Eorisis και το μουσικό δίδυμο Dot on Earth, παρουσιάζουν μια μουσική χοροθεατρική περιήγηση, στον αρχαιολογικό χώρο του φρουρίου Φορτέτζα, στο Ρέθυμνο.
Σημείο εκκίνησης η πίσω πλευρά του θεάτρου Ερωφίλη, με την χοροθεατρική ομάδα Eorisis σε μια πειραματική επαναλαμβανόμενη παρουσίαση, εμπνευσμένη από τη μουσική των Dot on Earth.
Σημείο κορύφωσης η δυτική πλευρά του λόφου, με ένα ατμοσφαιρικό ηλεκτρονικό live set από το συγκρότημα Dot on Earth στην πλήρη μορφή του. Σε ένα εντυπωσιακό φωτιστικά, αντισυμβατικό σκηνικό περιβάλλον.
Μια βραδιά που υπόσχεται μια αποκαλυπτική περιηγητική εμπειρία «εντός και εκτός», μέσω της μουσικής και του χορού.
14 Ιουνίου
21.15 Dance Theater Perfrormance _ Eorisis _ Ερωφίλη
22.00 Live _ Dot on Earth _ Λόφος
Είσοδος Eλεύθερη
Διοργάνωση: Περιφερειακή Ενότητα Ρεθύμνου
Η Eorisis, είναι μια χοροθεατρική ομάδα με έδρα το Ρέθυμνο που δημιουργήθηκε το 2019 από τη χορογράφο Ανδρομάχη Βαρσάμη. Σκοπός της είναι ο πειραματισμός πάνω στο σύγχρονο χορό και τη θεατρικότητα, θέλοντας να αναπαραστήσει με έντονο συμβολισμό τα θέματα που επιλέγει. Στη φετινή παρουσίαση με βοηθό χορογράφου τη Στεφανία Σταυρακάκη, θα δούμε κάποια μέλη της ομάδας σε πειραματισμούς που αποτελούν μέρος ενός μεγαλύτερου project.
Συμμετέχουν: Ηρώ Κούκα, Μάριος Λάγγης, Μυρτώ Μαρκάκη, Κωνσταντίνα Μπουρίτη, Φωφώ Νούσια, Ευαγγελίνα Πυρπυρή, Θοδωρής Τσιάτσικας, Αθηνά Τσιριγώτη.
Info: https://www.instagram.com/eorisis_dancetheater_company
Οι Dot on Earth, είναι ένα μουσικό δίδυμο με βάση το Ρέθυμνο (Mihalis Flouris & Onaxis) που δημιουργήθηκε το 2019. Οι συνθέσεις τους είναι μια μίξη ηλεκτρονικής και ψηφιακής τεχνολογίας, τα synthesizers, η ηλεκτρική κιθάρα, τα samples, οι λούπες και τα φωνητικά αλληλεπιδρούν δημιουργώντας μια ατμοσφαιρική ηλεκτρονική ρυθμική αίσθηση, βασισμένη στους ήχους της electronica.
Το 2020 κυκλοφόρησαν τον πρώτο τους ομώνυμο δίσκο στον οποίο συμμετέχουν, η Νανά Περράκη και ο Chrisacos στα φωνητικά.
Info:

https://www.facebook.com/dotonearthofficial
https://www.instagram.com/dotonearthofficial
https://dotonearth.bandcamp.com/

Θεατρική Παράσταση - "Έρως ανίκατε μάχαν”
2022-06-17 21:00 - 23:00, 2022-06-18 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Έρχονται οι ΑΝΤΙΗΡΩΕΣ!

Η θεατρική παράσταση από τη θεατρική ομάδα Αντιήρωες – μια μικτή ομάδα με άτομα με και χωρίς αναπηρίες ετοιμάζεται να μας μιλήσει για τον έρωτα, την κινητήρια δύναμη στη ζωή μας!
“Έρως ανίκατε μάχαν” είναι ο επίμαχος τίτλος.

Σας περιμένουν την Παρασκευή 17 και το Σάββατο 18 Ιουνίου στις 21:15, στο θέατρο Ερωφίλη, στη Φορτέτζα Ρεθύμνου.

ΕΙΣΟΔΟΣ ΕΛΕΥΘΕΡΗ.

Υπό την αιγίδα της Περιφέρειας Κρήτης και την υποστήριξη του Δήμου Ρεθύμνου.

Μέρες Προσκόπων Αϊδινιου, 103 χρόνια από την θυσία των Προσκόπων στο Αϊδίνι 18/6/1919
2022-06-18 18:30 - 21:00 | Σπίτι του πολιτισμού
Οι Πρόσκοποι Δυτικής Κρήτης και ο Σύλλογος Ρεθύμνιων Μικρασιατών διοργανώνουν εκδήλωση τιμής και μνήμης στους Προσκόπους που μαρτύρησαν στο Αϊδίνι της Μικράς Ασίας στις 18 Ιουνίου 1919.

ΠΡΟΓΡΑΜΜΑ
Μνημείο Προσκόπων (Λ. Κουντουριώτου & Β. Ουγκώ)
18:30 Επιμνημόσυνη Δέηση, Κατάθεση στεφάνου
Σπίτι του Πολιτισμού (Εμμανουήλ Βερνάδου)
19:30 «Από τις Ελευθερίες στο Αιδίνι: Η πορεία του Ελληνικού Στρατού τους πρώτους μήνες μετά την αποβίβαση στη Σμύρνη» Παρασκευάς Συριανόγλου, συγγραφέας
20:00 «Η καθ’ ημάς Ανατολή. Ο Ελληνικός Προσκοπισμός στη Μικρά Ασία», Ξενοφών Σπιταδάκης, ιστορικός

Live @ TEI Ρεθύμνου
2022-06-18 21:00 - 23:00
Λάιβ στα ΤΕΙ Ρεθύμνου με THE SCREAMING FLY (garage/punk-Αθήνα)×ΟΤΟΜΠΡΙΤΣΙ ΜΟΤΟΡΙ(RnR για μπαντιλίκια-Κρητη/Αθηνα)×GEMMA( ξέφρενη βουκολική ψυχεδέλεια-Ρέθεμνος) x KALYVA(Heavy stoner rockers /Ρέθυμνο)

Με ήλιο & θάλασσα - Αφήγηση παραμυθιών με εικαστικό εργαστήριο στην πλατεία πολιτιστικού συλλόγου Σωματά
2022-06-23 19:30 - 21:30 | Σωματάς

KalouYard | Dj MelOn
2022-06-23 20:00 - 23:30 | Συνεταιρισμός Τζεπέτο, Ρέθυμνο
Kalou Yard και αυτή τη Πέμπτη από τη Dj MelOn, με μουσικές φρομ all arround the world…
Aπό τις 20.30, στην δροσερή αυλή του Τζεπέτο.
cocktail happy-hour: 20.00-21.00

Μαρία Κώτη - "Ο παρατηρητής"
2022-06-24 21:00 - 23:00 | Θέατρο Μυθωδία, Γεράνι
‘’Ο παρατηρητής’’και οι εντιμώτατοι φίλοι του’’ στο θέατρο ‘’Μυθωδία’’,24 Ιουνίου 2022:
Παρουσίαση της νέας δισκογραφικής εργασίας της Μαρίας Κώτη και των συνεργατών της -Συναυλία με αγαπημένα τους τραγούδια’’

‘’Η ψυχή του παρατηρητή είναι γεμάτη από μια παράξενη και ιδιόρρυθμη αγάπη για τον κόσμο που τον περιβάλει’’

Η Μαρία Κώτη και μια ομάδα από εξαιρετικούς φίλους καλλιτέχνες και συνεργάτες της μουσικούς μας παρουσιάζουν τη νέα της δισκογραφική εργασία με τίτλο ‘’Ο παρατηρητής’’ στο αγαπημένο μας θέατρο ‘’Μυθωδία’’ στο Γεράνι Ρεθύμνου την Παρασκευή 24 Ιουνίου 2022 και ώρα 21.00.

Πληροφορίες,εισιτήρια: Θέατρο Μυθωδία Γεράνι Ρεθύμνου ,τηλ. 6947441051
Προπώληση: Βιβλιοπωλείο Κλαψινάκης

Σε αυτή τη νέα πολυπρόσωπη εργασία της Μαρίας συνέδραμαν και συνέπραξαν με μοναδική αυταπάρνηση, αγάπη και γενναιοδωρία στο συνολικό άκουσμα του δίσκου μια μεγάλη ομάδα από σπουδαίους κι έντιμους στην τέχνη τους καλλιτέχνες,μουσικούς,στιχουργούς, ερμηνευτές και συνθέτες.Η Μαρία ερμηνεύει για πρώτη φορά και μας παρουσιάζει και δικούς της στίχους:’’..Αυτός κρύβεται(σ.σ ο παρατηρητής)πίσω από τα μεράκια και τους λυγμούς,το χάδι,το γέλιο ή το δάκρυ,ενίοτε και τη συντριβή μέσα στον ήχο της φωνής και πίσω από τα στιχάκια που για πρώτη φορά τολμώ να μοιραστώ εδώ μαζί σας..’’

Ο νέος αυτός δίσκος έχει επιρροές από όλη τη μουσική διαδρομή της Μαρίας ,από τη δεκαετία του 90 που ξεκίνησε το μουσικό της ταξίδι στο Ρέθυμνο(έκανε το δισκογραφικό της ντεμπούτο φοιτήτρια ακόμα της φιλοσοφικής τότε με το χέβι μέταλ συγκρότημα ‘’Αsphodel’’) μέχρι σήμερα και εμπεριέχει όλες τις μουσικές καταβολές της που συνέλεξε από τα ταξίδια της,τους αρκετούς δασκάλους της καθώς επίσης και τις μοναδικές συνεργασίες που είχε την τύχη να πραγματοποιήσει με σημαντικούς καλλιτέχνες απ’ όλη την Ελλάδα αλλά και απ’ το εξωτερικό.Από την ιδιαίτερη πατρίδα της την Κρήτη και τα παραδοσιακά της μέχρι το ρεμπέτικο τραγούδι, που αγαπά ιδιαίτερα,καθώς και από τα τραγούδια της Μεσογείου ως τη ρόκ μουσική που ,όσο κι αν ακούγονται ετερόκλητα είδη σε αυτή τη νέα εργασία ηχούν ως μουσικές καταβολές και παράδοση που φέρει η Μαρία και δένουν μοναδικά με τη φωνή,το στίχο και την ερμηνεία της ίδιας και των εξαίρετων συνεργατών της.

Η επί δεκαεπτά χρόνια συνεργασία και συμπόρευση με το συγκρότημα ‘’Χαίνηδες’’ ως βασική ερμηνεύτρια του έχει αποτυπωθεί στο ύφος και στο ήθος της Μαρίας , τόσο στην ερμηνεία,όσο και στο στίχο που μας παρουσιάζει σε αυτό τον πρώτο προσωπικό της δίσκο. Σε αυτή την πρώτη προσωπική δισκογραφική εργασία της Μαρίας υπάρχουν όλοι οι ζωντανοί και οι νεκροί της.Υπάρχει το άνοιγμα στις μουσικές του κόσμου και η αρμονική συνύπαρξη των ετερόκλητων στοιχείων,των αντιθέσεων,της ζωής και του θανάτου σε ένα πολύχρωμο μωσαΪκό,όπου κανείς δεν είναι ‘’λαθραίος’’ ή ‘’ξένος’’,κανείς δεν αποκλείεται επειδή είναι διαφορετικός,εκεί όπου η ‘Ελλη δε θέλει σκότωμα’’αλλά ακούμε την άλλη εκδοχή της ιστορίας της,εκεί που όλα τ’ανατρέπει και τα ξανακοιτά από την αρχή ‘’η άγρια ματιά του ερημίτη’’ και η ματιά του παρατηρητή που δεν είναι άλλος από το ξεχασμένο περίεργο και διψασμένο παιδί που ζεί ακόμα μέσα μας….αυτό που δε σκοτώσαμε…
Στο δίσκο συμμετέχουν εξαιρετικοί συνεργάτες-συνοδοιπόροι της Μαρίας . Οι άνθρωποι όμως που επηρέασαν τη Μαρία δεν ήταν απαραίτητα μόνο μουσικοί αλλά και κάποιοι που υπήρξαν καλλιτέχνες στη ζωή με την ουσιαστική της έννοια!!!

Αυτοί οι άνθρωποι την ενέπνευσαν πιο πολύ και σε αυτούς αφιερώνει το δίσκο κι όλες τις παρουσιάσεις του.

Στην παρουσίαση-συναυλία θα ακούσετε κομμάτια απ’ το δίσκο ‘’Ο Παρατηρητής’’ καθώς και επιλεγμένα κομμάτια από τη δισκογραφία της Μαρίας και τραγούδια αγαπημένα της ερμηνεύτριας και των συνεργατών της απ’ όλο το φάσμα των μουσικών τους καταβολών και ακουσμάτων, από μία εξαιρετική ομάδα που την αποτελούν οι παρακάτω δεξιοτέχνες μουσικοί-συνεργάτες της Μαρίας:

1.Βαγγέλης Βουτσαδάκης :τραγούδι
2.Χάρης Παναγιωτάκης :λύρα,βιολόλυρα,τραγούδι
3.Μανώλης Μανουσάκης:λαούτο,τραγούδι
4.Μιχάλης Αυλωνίτης:μπάσο
5.Βλαδίμηρος Ουρανός :μπουζούκι,τραγούδι
6.Χάρης Χατζημανώλης :κιθάρα,τραγούδι
7.Χριστόφορος Πιτσιδήμος:κρουστά,ντράμς
8.Μιχάλης Ζέγας(Ζέγαρος):ηλεκτρική κιθάρα,τραγούδι
(γκεστ):
9.Δημήτρης Ζαχαριουδάκης: κιθάρα
10. Δημήτρης Βαρούχας: ακορντεόν, πιάνο
11.Ευαγγελία Δανίλη:φωνητικά
12. Γιώργος Καπαρός:ηλεκτρονικοί ήχοι
‘Ηχος:Μάνος Φουσταλιεράκης

Κ.Νοδαράκης - Γ. Χριστονάκης live
2022-06-24 21:00 - 23:30 | Αγροτικό δισκοπωλείο, Σεισαρχα, Ρέθυμνο
Παρασκευή 24/06 στο αγροτικό δισκοπωλείο.
Κώστας Νοδάρακης: Λύρα, τραγούδι
Γιώργος Χριστονάκης: Μαντολίνο, τραγούδι
Μιχάλης Φραγκιαδουλάκης: Λαούτο
Νίκος Κρανιωτάκης: Λαούτο

Beerhouse Of The Rising Sun
2022-06-25 20:00 - 23:30 | Bricks, Ελευθερίου Βενιζέλου 41
Αυτό το Σάββατο, 25/6, σας περιμένουμε για μια ξεχωριστή βραδιά, γεμάτη psychedelic, progressive και classic rock από τα 60’s και τα 70’s.
Στα decks η συνήθης ύποπτη Φάτα Μοργκάνα.
Στα cocktail ο ένας και μοναδικός George Liodakis

Alexandros lyra live
2022-06-25 21:00 - 23:30 | Αγροτικό δισκοπωλείο, Σεισαρχα, Ρέθυμνο
Μέσα από άρθρα, συνεργασίες, ραδιοφωνικές και τηλεοπτικές εκπομπές, αλλά κυρίως μέσα από τη δουλειά του, αποδεικνύει ότι όταν θέλεις κάτι πάρα πολύ, τότε μπορείς να το πετύχεις. Καταξιωμένοι άνθρωποι του χώρου της μουσικής κατατάσσουν το ταλέντο του σε υψηλά επίπεδα και πιστεύουν ότι μέσα από τον εναλλακτικό τρόπο της τεχνικής του, έχει δημιουργήσει τη δική του σχολή. Εκείνος, ακούραστος, τελειομανής και μεθοδικός, με μια ταπεινότητα που σε αφοπλίζει, δηλώνει “νεκρός χωρίς την λύρα” του, μιας και μια μέρα χωρίς πρόβα, είναι έλλειψη οξυγόνου για την ψυχή του.

Σάββατο 25 Ιουνίου στις 21:00 θα βρίσκεται ο Αλέξανδρος Λύρα στα Σίσαρχα στο Αγροτικό Δισκοπωλείο για ένα μοναδικό Live. Όπως είχε προαναφέρει στην τελευταία του συνέντευξη θα είναι ένα πρόγραμμα που τα έχει όλα , σε συνδυασμό πάντα με τα μαγικά του σόλα. Ελάτε να τον δούμε από κοντά.

Στην καλλιτεχνική επιμέλεια υπογράφει ο Λάκης Περδικάκης.

Η Μάχη στη Σπηλιά της Γκιουμπριάς - Εκδήλωση Τιμής και μνήμης για την 78η επέτειο
2022-06-26 10:30 - 12:30 | Σπηλιά της Γκιουμπριάς
Η Μάχη στη Σπηλιά της Γκιουμπριάς
Εκδήλωση Τιμής και μνήμης για την 78η επέτειο στην Κοινότητα Μέση Ρεθύμνης
ΠΡΟΣΚΛΗΣΗ
Η Δημοτική Κοινότητα Μέσης σε συνεργασία με τον Δήμο Ρεθύμνης με ιδιαίτερη τιμή σας προσκαλούν να παραστείτε στην Εκδήλωση τιμής και μνήμης για την 78η επέτειο της Μάχης στη σπηλιά της Γκιουμπριάς.
Η εκδήλωση θα πραγματοποιηθεί την Κυριακή 26 Ιουνίου 2022 και ώρα 10.30 πμ στο χώρο της σπηλιάς στη Μέση.
ΠΡΟΓΡΑΜΜΑ ΕΚΔΗΛΩΣΗΣ
10.30 Προσέλευση στο χώρο (Σπηλιά Γκιουμπριάς) – Επιμνημόσυνη δέηση
10.45 Προσφώνηση των επισήμων και Καλοσόρισμα από τον Πρόεδρο της Κοινότητας Μέσης Περακάκη Στέλιο
10.50 Χαιρετισμοί Αρχών
11.00 Χαιρετισμός από εκπρόσωπο ΠΕΑΕΑ
11.05 Ομιλία για το ιστορικό, από τον Φιλόλογο-Κοινωνιολόγο Κων/νο Περακάκη υιό του επιζήσαντα της μάχης Αντώνη Περακάκη
11.20 Απαγγελία του ποιήματος << Αίμα Ηρώων >> του εκπαιδευτικού και αντιστασιακού Γιάννη Π.Ευαγγελίδη που εχει γραφεί για αυτό το γεγονός
11.25 Κατάθεση Στεφάνων – Ενός λεπτού σιγή – Εθνικός Ύμνος
11.30 Πέρας τελετής
Παράθεση κεράσματος από τον Δήμο Ρεθύμνης
